ORDENANZA FISCAL REGULADORA DO PREZO PÚBLICO POLO SERVIZO QUE SE PRESTA NA ESCOLA INFANTIL MUNICIPAL 0-3 ANOS
ADMINISTRACIÓN LOCAL — Municipal — Meaño (Ordenanzas e Regulamentos, 22/12/2015)

Aprobado polo Pleno da Corporación, en sesión ordinaria de data 13 de outubro de 2015, a imposición do prezo público polo servizo que se presta na Escola Infantil Municipal 0-3 anos e da Ordenanza municipal reguladora do mesmo, exponse ó público o texto íntegro do devandita regulamento ó abeiro do artigo 49 da Lei 7/1985, do 2 de abril, Reguladora das Bases do Réxime Local De acordo co establecido polo artigo 41 en relación co 127 do Real Decreto Lexislativo 2/2004 de 5 de marzo, polo que se aproba o texto refundido da Lei Reguladora das Facendas Locais, establécese ó prezo público pola prestación do servizo municipal de Escola Infantil Municipal 0-3 anos, segundo a Ordenanza Reguladora do Réxime Interior da Escola Infantil Municipal 0-3 anos. Están obrigados ao pagamento das cantidades que se establecen como prezo as/os nais/pais dos nenos e das nenas en situación de alta nos centros sinlados no artigo anteiror, no seu defecto, os as familiares ou titores/as legais a que corresponda o exercicio da patria potestade. Obriga.3.1 A obriga de pagamento do prezo público regulado neste acordo nace dende o momento no que se produza a alta na Escola Infantil.3.2 Salvo o disposto no artigo 5 deste decreto, a falta de asistencia da nena ou do neno ao centro non supón redución nin exención da cota mentres non se formalice a baixa correspondente. Normas de xestión.3.1 O pagamento das cotas, sen prexuízo do establecido no artigo 5 deste decreto, realizarase mensualmente nos quince primeiros días naturais do mes a que correspondan, a través de domiciliación bancaria que autorizara a persoa beneficiaria por escrito, con carácter xeral. Nos casos en que o ingreso no centro se produza con posterioridade ao día primeiro do mes, a cota correspondente ao dito mes ingresarase nos dez días naturais seguintes á data de ingreso.3.2 O impago excepcional dunha mensualidade suporá a acumulación a mensualidade a pagar no mes seguinte.3.3 A falta de pagamento de dúas mensualidades consecutivas ou tres alternas, sen prexuízo da súa exixencia polo procedemento administrativo de constrinximento, orixinará a perda do dereito á praza.3.4 No caso de que se produza unha baixa pola vía de feito quedando pendente de pagamento algunha débeda, esta poderase esixir pola vía de prema a través dos servizos de recadación da deputación (ORAL). 4.1 Para a determinación do importe mensual que van pagar as persoas obrigadas ao pagamento dos prezos públicos determinados no anexo deste decreto, teranse en conta as especificacións recollidas no dito anexo. Para os efectos da aplicación do anexo, a renda per cápita mensual da unidade familiar computarase segundo as seguintes regras: a) Entenderase por unidade familiar a formada polos cónxuxes non separados legalmente e: i. Os/as fillos/as menores, con excepción dos que, con consentimento dos/as pais/nais, vivan independentes destes/as. ii. Os/as fillos/as maiores de idade incapacitados xudicialmente suxeitos á patria potestade prorrogada ou rehabilitada. iii. Os/as fillos/as maiores de dezaoito anos discapacitados cun grao de discapacidade superior ao 33 por cento. A determinación dos membros da unidade familiar realizarase atendendo á situación existente no 31 de decembro do ano a que se refiran os datos económicos a que se refiren as seguintes regras. b) Tomarase o importe dos ingresos totais da unidade familiar, que será o resultado da agregación das rendas do exercicio anterior a aquel en que dea comezo o curso escolar, no cal se pretenda que produza efectos, de cada un dos membros da unidade familiar, calculadas por agregación da base impoñible xeral coa base impoñible do aforro, calculadas segundo os criterios establecidos na normativa do imposto sobre a renda das persoas físicas. O importe dos ingresos totais da unidade familiar será acreditado, mediante a presentación das copias certificadas pola Administración tributaria das declaracións do IRPF ou a certificación de ingresos das persoas que non presentasen as declaracións do IRPF. A documentación anterior poderá ser substituída pola correspondente autorización ao Concello para obter os datos necesarios para determinar os ingresos totais para estes efectos a través das correspondentes administracións tributarias. c) O importe anterior dividirase polo número de membros computables da unidade familiar. No caso de familias monoparentais, incrementarase nun 0,8 o número real de membros que compoñen a unidade familiar. Entenderase por familia monoparental a unidade familiar a que se refire a letra a) cando formase parte dela un único proxenitor ou proxenitora que non conviva con outra persoa con que manteña unha relación análoga á conxugal e sempre que o outro proxenitor ou proxenitora non contribúa economicamente ao seu sustento. d) A renda per cápita mensual será o resultado de dividir o importe anterior por doce.4.2 Os prezos públicos establecidos no anexo actualizaranse cada curso escolar na mesma proporción que a variación interanual positiva experimentada polo índice de prezos de consumo na Comunidade autónoma de Galicia no mes de xaneiro anterior ao do curso escolar en que se pretenda que produza efectos, mediante acordo da Xunta de Goberno Local, que se publicará no Boletín Oficial da Provincia.1. Os suxeitos obrigados a que fai referencia o artigo 2 non terán a obriga de aboar a cota correspondente durante os seguintes períodos: a) O mes de vacacións anual da/o nena/o. b) Cando por calquera motivo distinto ao período de vacacións anuais o centro permaneza pechado por un período superior a quince días naturais. Si o período é inferior descontaranse os días de peche. c) Cando por causa debidamente xustificada (enfermidade, acontencemento dun feito grave na familia) oa/o nena/o deixe de asistir temporalmente ao centro por un período superior a quince días. Neste caso, a suspensión da cota terá lugar desde o primeiro día do mes natural seguinte á data de inasistencia ao centro e durará ata o día primeiro do mes natural en que teña lugar a reincorporación da/o nena/o ao centro. Non obstante, se a reincorporación se produce con posterioridade ao día 15 do mes, a cota correspondente ao dito mes reducirase nun 50 por cento. A solicitude de suspensión da cota correspondente a este servizo, xunto coa acreditación documental da circunstancia que a motiva, deberá presentarse no Concello, que resolverá sobre a procedencia da exención. Nos casos de suspensión temporal da cota, o pagamento correspondente ao mes de reincorporación realizarase no prazo dos dez días naturais seguintes á data de reincorporación. Así mesmo, nos casos en que non se acorde a non procedencia da suspensión solicitada, o suxeito obrigado deberá ingresar as cotas atrasadas no prazo dos dez días naturais seguintes á notificación da resolución denegatoria. Á entrada en vigor desta ordenanza queda expresamente derogada a Ordenanza fiscal reguladora da taxa por asistencia e estancia en fogares e residencias de anciáns, garderías infantís, albergues e outros establecementos de naturaleza análoga, aprobada polo Pleno da Corporación en sesión de data 26 de outubro de 2000 así coma tódalas modificacións efectuadas durante a súa vixencia. A presente Ordenanza, que foi aprobada polo Pleno da Corporación en sesión de data 13 de outubro de 2015, entrará en vigor, trala súa publicación íntegra no Boletín Oficial da Provincia de Pontevedra e unha vez transcorrido o prazo previsto no artigo 65.2 da Lei 7/1985, de 2 de abril, Reguladora das Bases do Réxime Local. Os prezos públicos establecidos neste decreto serán de aplicación desde o día 1 de xaneiro de 2016 e. O prezo pola atención educativa en xornada completa fíxase en 164,01 € mensuais. Segundo a renda per cápita mensual da unidade familiar, sobre este prezo aplicaranse as reducións que se especifican no número 3 deste anexo. Cando o alumno ou alumna teña solicitada e concedida unha praza en réxime de media xornada (4 horas ou menos de permanencia no centro) ou inferior, o prezo reducirase no cincuenta por cento do prezo que lle corresponda aboar ou proporcinalmente ao horario de asistencia, de acordo coa renda per cápita da unidade familiar. Con carácter excepcional os/as usuarios/as poderán ampliar a súa xornada de atención a solicitude de horas extraordinarias, sempre que acrediten a súa necesidade. O prezo mensual de cada hora en que se incremente o horario da atención educativa adxudicado ao usuario ou usuaria será de 20 €. O prezo da hora extraordinaria non estará suxeito a ningunha redución. a) Rendas inferiores ao trinta por cento do IPREM: Prezo da praza: 0 €. b) Rendas comprendidas entre o 30 e inferiores ao 50 por cento do IPREM: Prezo da praza: 0 €. c) Rendas comprendidas entre o 50 e inferiores ao 75 por cento do IPREM: Prezo da praza: 33,83% €. d) Rendas comprendidas entre o 75 e inferiores ao 100 por cento do IPREM: Prezo da praza: 67,65 €. e) Rendas comprendidas entre o 100 e inferiores ao 125 por cento do IPREM: Prezo da praza: 108,65 €. f) Rendas comprendidas entre 125 e inferiores ao 150 por cento do IPREM: Prezo da praza: 129,16 €. g) Rendas comprendidas entre o 150 e o 200 por cento do IPREM: Prezo da praza: 142,49 €. h) Rendas superiores ao 200 por cento do IPREM: Prezo da praza: 164,01 €. A) Segundo as circunstancias da unidade familiar, sobre o prezo que resulte de aplicar o disposto no punto anterior, aplicaranse os seguintes descontos que non son acumulables entre si: a) Nenos/as pertencentes a familias numerosas, desconto dun 20 por cento. b) Nenos/as pertencentes a familias monoparentais, desconto dun 20 por cento. c) Cando asistan ao mesmo centro varios irmáns, o segundo e sucesivos terán un desconto dun 20 por cento. Entenderase por familia numerosa aquela que reúna as condicións que determina a Lei 40/2003, do 18 de novembro, de protección ás familias numerosas. Para a aplicación dos descontos teranse en conta as circunstancias concorrentes no momento de presentación da solicitude de praza na escola infantil 0-3, que deberán ser previamente xustificadas documentalmente de non coincidir coas circunstancias na data da devindicación da declaración do IRPF. B) Cando por circunstancias sobrevidas (solicitude fóra de prazo, traslado de residencia, etc.), o/a neno/a ingrese no centro con posterioridade ao día 15 do mes, a cota que corresponda pagar polo dito mes terá un desconto do 50 por cento. a) As familias cunha renda per cápita igual ou inferior a 7.500 euros anuais gozarán da exención total de cota a partir da segunda filla ou fillo que acuda á mesma Escola Infantil. b) As familias acolledoras de menores con medidas administrativas de tutela ou garda gozarán, así mesmo, da exención total da cota.” Contra este acordo poderá interponerse Recurso Contencioso-Administrativo a partir desta publicación no BOP na forma e prazos que establecen as normas reguladoras da devandita xurisdicción. Meaño, 4 de decembro de 2015.—A alcaldesa, Mª Lourdes Ucha Varela.